open-index/open-wikipedia-markdown huggingface dataset:
Traill

A **illa Traill** (en dinamarqués, *Traill Ø*) é unha grande illa ribeirega localizada en augas do mar de Groenlandia, fronte á costa nororiental de Groenlandia. Ten unha superficie de 3.452&nbsp;km², que a converten na cuarta illa maior de Groenlandia -logo da propia illa principal de Groenlandia, da illa Disko e da Terra de Milne-.

## Xeografía 
miniatura|esquerda|Falla xigante na costa sur da illa Traill.

A illa Traill atópase na costa nordés de Groenlandia, da que a separa, todo ao longo da súa costa occidental, o fiorde do rei Oscar (*Kong Oscar*), de varios quilómetros de anchura. Un entrante de mar máis estreito, a canle de Veiga (*Veiga Sund*) sepáraa ao norte da illa da Sociedade Xeográfica. Só a zona sueste está aberta ao mar de Groenlandia (océano Ártico), sangrada por un gran fiorde, o fiorde Montnorris, que penetra uns trinta quilómetros no sur da illa.

Cunha lonxitude duns 120&nbsp;km en dirección noroeste-sueste e unha anchura máxima duns 50&nbsp;km, culmina nun punto sen nomear a 1.884 m..

A illa Traill é parte do Parque Nacional do Nordeste de Groenlandia (que comprende toda a parte nordeste de Groenlandia).

## Poboación 
A illa de Traill está deshabitada.

## Historia 
A illa leva o nome do zoólogo escocés Thomas Stewart Traill (1781-1862).
Palíndromo (curtametraxe)

***Palíndromo*** é unha curtametraxe de Eva Quintas Froufe, rodada en 2007 en formato DVD en Pontevedra e Maceda.

Esta curtametraxe reflicte a visión do mundo real e dos soños desde o punto de vista dunha nena de 10 anos.

## Argumento 
Ana é unha rapaza de 10 anos que nunca logrou lembrar os seus soños. Na escola, logo de aprender o que son os números capicúa e as palabras que forman un palíndromo, comeza a obsesionarse coa palabra soños. Dálle pequenos agasallos aos seus amigos e amigas a cambio de que lle escriban os seus soños.

Nun pequeno maletín do que nunca se separa garda os papeliños cos soños dos demais. Xusto antes de comezar unha carreira de atletismo, o xuíz de pista dille que non pode correr co maletín. Tírao ao chan e ábrese, pero malia a desilusión inicial, logra gañar a carreira, e así comprende que non é necesario soñar para que se cumpran os soños.

## Narración 
A historia, narrada pola propia Ana, está contada de forma palindrómica. Conta con moitas escenas visionadas de adiante para atrás e repetidas despois ao revés, e viceversa.

Os interiores están gravados no CEIP de Maceda. Os exteriores están rodados en Pontevedra, á beira do río dos Gafos e no CGTD.

## Véxase tamén 
### Ligazóns externas 
* ficha na páxina da AVG
Patricia Pérez

**Patricia Pérez**, nada na Cañiza o 5 de decembro de 1973, é unha presentadora, actriz, escritora e divulgadora galega.

## Traxectoria 
Iniciou a súa carreira televisiva en 1991 no programa *Coa miña xente* da Televisión de Galicia, no que comezou realizando unicamente funcións de azafata, aínda que co paso das semanas foi a encargada de dar paso á publicidade, xa como co-presentadora. Na tempada 1992-1993 acompañou nos labores de presentación a Xosé Ramón Gayoso no *Luar*, guionista de televisión e irmán do artista Nacho Canut (Fangoria).

## Notas
Necrópole

miniatura|300px|Tumbas antropomorfas en Cervera de Pisuerga (Palencia)
Unha **necrópole** é un cemiterio ou lugar destinado a enterramentos. Etimoloxicamente significa *cidade dos mortos*, pois provén do idioma grego: (*necro:morte*, e *polis:cidade*). O termo emprégase tanto para designar cemiterios pertencentes a grandes urbes como para as zonas de enterramento que se atoparon preto de cidades de antigas civilizacións.

## Historia
As necrópoles foron construídas por varias razóns, ás veces eminentemente relixiosas, como a Necrópole de Giza, en Exipto. O chamado Val dos Reis xorde durante o Imperio Novo, fronte a Menfis, co propósito de evitar os periódicos roubos dos ricos enxovais funerarios de faraóns e nobres exipcios, configurando os enterramentos como luxosas galerías subterráneas, pero ocultando e selando os seus accesos. A gran maioría foron saqueadas poucos anos despois.

Moitas culturas fundaron necrópoles en resposta á prohibición de practicar enterramentos dentro dos límites urbanos. Os camiños que partían das cidades foron ornados con monumentos funerarios, especialmente no Imperio romano. Aínda poden verse na Vía Apia de Roma, en Italia.

Durante o século XIX as necrópoles monumentais gozaron dun rexurdimento, alentado pola moda vitoriana, con grandes e elaborados sepulcros.
La de aceiro

miniatura|dereita|250px|Unha pouca la de aceiro.
A **la de aceiro** é un material biodegradábel constituído por un conxunto de fibras de aceiro moi finas e entrelazadas, usado no traballo de acabado e puído de obxectos de madeira ou metal, como tamén para labores de limpeza.

## Características
Producida a partir de arames de aceiro con baixa concentración de carbono, é vendida comercialmente con forma de esponxas.

A la de aceiro presenta diversos graos de aspereza e a súa espesura varía de acordo co grao de axuste das láminas de corte do aceiro.

## Notas
Chucho Avellanet

**Armando Hipólito Avellanet González**, máis coñecido como **Chucho Avellanet**, nado en Mayagüez o 13 de agosto de 1941, é un cantante e actor portorriqueño de música latina. Cando mozo, participou do grupo musical *La Juventud Canta*, co cal recorreu boa parte de Latinoamérica, acadando grande éxito entre o público adolescente de México, Arxentina ou Venezuela.

## Véxase tamén 
### Ligazóns externas 
* Discografía completa
* Vídeo do tema *Mis noches sin ti*, interpretado por Avellanet
Cronoloxía do Universo

Esta liña do tempo do **Universo** describe os fenómenos de acordo coa teoría científica amplamente aceptada do big-bang, usando o parámetro tempo cosmolóxico de coordenadas conmocionado.

Mellor medidas dispoñibles a partir de 2009 indican que as condicións iniciais ocorreron entre 13,3 e 13,9 millóns de anos. É conveniente dividir a evolución do universo, desde entón, en tres fases. O universo moi cedo, aínda que é pouco comprendido, era a fracción de segundo en que o Universo era tan quente que as partículas tiñan enerxías superiores aos actualmente accesible en aceleradores de partículas na Terra. Polo tanto, en canto as características básicas desta época foi traballando na teoría do big-bang, os detalles son en gran parte baseada en suposicións educadas.

Tras este período, a comezos do Universo, a evolución do universo procede de acordo coa coñecida física de altas enerxías. Isto é, cando os protóns primeiro, electróns e neutróns formados, en seguida, os átomos de núcleos e, finalmente. Coa formación de hidróxeno neutra, a radiación cósmica de fondo foi emitida.

A materia entón continuouse agregando nas estrelas primeiro e, finalmente nas galaxias, quásares, aglomerados de galaxias e formando superaglomerado de galaxias.

Hai diversas teorías sobre o destino final do universo.
Artigas

**Artigas** pódese referir a:

## Topónimo
***Artigas**, cidade do Uruguai; dá nome ao **departamento de Artigas**.

## Apelido
***José Gervasio Artigas**, xeneral uruguaio (1764 - 1850);
***João Batista Vilanova Artigas**, arquitecto brasileiro  (1915 - 1985);
Artigas, Uruguai

**Artigas** é unha cidade uruguaia, capital do departamento de Artigas. Está localizada ao norte do territorio e fai conurbación coa cidade brasileira de Quaraí, á cal se encontra unida pola Ponte da Concordia construída sobre o Río Cuareim.

A súa poboación rolda os 40.000 habitantes.

Foi fundada o 12 de setembro de 1852 por Don Carlos Catalá co nome de San Eugenio del Cuareim, en homenaxe a Eugenio Garzón. A súa actual denominación ten como epónimo a José Gervasio Artigas, o heroe nacional.
Michael E. Brown

|}

**Michael E. Brown**, nado o 5 de xuño de 1965 en Huntsville (Alabama), é un profesor do planetario astronómico do Instituto Tecnolóxico de California (Caltech) dende o 2003. Anteriormente foi profesor asociado de Caltech no 2002–2003 e profesor asistente, tamén en Caltech en 1997–2002.

## Educación 
Brown graduouse no Instituto Virgil I. Grissom en 1983. Brown obtivo o A.B. en física na Universidade de Princeton en 1987. Logo fixo un máster e un doutoramento, en 1990 e 1994 respectivamente, na Universidade de California, Berkeley. Cando se lle preguntou por esta actividade el respondeu que a única razón era porque non anunciaban o obxecto, pois eles xa o tiñan identificado.

Brown pediulle á Unión Astronómica Internacional que lle acredite ao seu equipo o descubrimento de Haumea. Non obstante, Ortiz e compañeiros son os descubridores, mentres que a autoría do nome é de Brown. Ortiz prefería *Ataecina.*

## Honores e galardóns 
Brown foi definido por ''Time's'' no 2006 como unha das cen persoas máis influentes. No 2007 recibiu o premio anual de Caltech, Feynman Prize. O asteroide 11714 Mikebrown, descuberto o 28 de abril de 1998, recibe o seu nome na súa honra.

Michael Brown formou persoas da astrofísica como poden ser Jean-Luc Margot, Chad Trujillo, e Marc Kuchner.

## Vida persoal 
Brown casou con Diane Binney o 1 de marzo de 2003, con quen ten unha filla.

## Notas 
## Véxase tamén 
### Outros artigos 
* Haumea

### Ligazóns externas 
* Brown's homepage 
* Mike Brown's planets Brown's blog
Gráficos en movemento

Os **gráficos de movemento** (en inglés, *motion graphics*) son elementos gráficos usados en vídeo, infografía ou cine. Tamén se di da tecnoloxía de animación para crear a ilusión de movemento ou unha aparencia de transformación. A tradición dos gráficos de movemento remóntase ao nacemento do cine, coa lanterna máxica, o zoetropo ou o praxiniscopio. Co avance do vídeo e da infografía, os gráficos de movemento son un elemento moi presente na comunicación electrónica (tanto na televisión, coma en CDs, na Internet, en videoxogos etc. O termo é útil para distinguir entre gráficos sen máis daqueles gráficos que perseguen transmitir unha aparencia de transformación ao longo do tempo.
Primeira división española 1998/99

A tempada **1998/99** da **Primeira división española**, que foi a 68ª edición do campionato, comezou o 29 de agosto de 1998 e rematou o 20 de xuño de 1999.

O FC Barcelona proclamouse campión por segundo ano consecutivo.

## Participantes e estadios 
Participaron vinte equipos, entre eles un debutante, o Villarreal Club de Fútbol.

## Clasificación final 

# A pesar de haberse inscrito e de obter a clasificación, finalmente o Athletic Club renunciou a disputar a Copa Intertoto.
# O Atlético de Madrid clasifícase para a Copa da UEFA como subcampión da Copa do Rei, xa que o campión deste torneo, o Valencia CF, accede á Liga de Campións da UEFA.

 

## Trofeo Pichichi 
Co seu mellor rexistro goleador en Primeira División, 25 goles, Raúl logrou o Trofeo Pichichi como máximo anotador do campionato. O azulgrana Rivaldo, que esta tempada consagrouse como mellor xogador do mundo, viu como o madridista arrebatáballe o Pichichi grazas a dúas dianas na última xornada. 
miniatura|230px|O madridista Raúl logrou o primeiro *Pichichi* da súa carreira.

## Trofeo Zamora 
Carlos Roa converteuse no primeiro futbolista arxentino en gañar o premio ao porteiro menos goleado do campionato. Para optar ao Trofeo Zamora como porteiro menos goleado foi necesario disputar 60 minutos en, como mínimo, 28 partidos.

## Véxase tamén
### Ligazóns externas
* Sitio oficial da LFP, que inclúe resultados e alineacións
* Sitio oficial da *Real Federación Española*
Primeira división española 1997/98

A tempada **1997/98** da **Primeira división española** de fútbol, que foi a 67ª edición do campionato, comezou o 30 de agosto de 1997 e rematou o 16 de maio de 1998.
O FC Barcelona logrou o seu 15º título de liga, tras catro anos de seca. Os azulgrana, ademais, lograron o dobrete ao conquistar tamén a Copa do Rei.

## Participantes e estadios 
Por primeira vez na historia, a Primeira División reduciu o seu número de participantes. Vinte equipos tomaron parte este ano, dous menos que o ano anterior.

## Clasificación final 

# O Real Madrid clasifícase para a Liga de Campións da UEFA por ser o vixente campión do torneo. 
# O RCD Mallorca clasifícase para a Recopa de Europa como subcampión da Copa do Rei, xa que o campión deste torneo, o FC Barcelona, accede á Liga de Campións da UEFA.

 

## Trofeo Pichichi 
Na súa primeira e única tempada na Primeira División de España, o italiano Christian Vieri, do Atlético de Madrid, logrou o Trofeo Pichichi como máximo goleador do torneo, a pesar de disputar só 24 partidos. 
[miniatura|280px|[Christian Vieri logrou 24 goles en 24 partidos.]]

## Trofeo Zamora 
Tras gañar o Trofeo Zamora de Segunda División catro anos antes, Toni repetiu como porteiro menos, agora da Primeira División. Para optar ao premio foi necesario disputar 60 minutos en, como mínimo, 28 partidos.

## Véxase tamén 
### Ligazóns externas 
* Sitio oficial da LFP, que inclúe resultados e alineacións
* Sitio oficial da *Real Federación Española*
Primeira división española 1996/97

A tempada **1996/97** da **Primeira división española** de fútbol, que foi a 66ª edición do campionato, comezou o 31 de agosto de 1996 e rematou o 23 de xuño de 1997. O Real Madrid proclamouse campión por 27ª vez na súa historia.
## Participantes e estadios 
Por segundo ano consecutivo, Estremadura tivo un debutante na máxima categoría de fútbol española. O Club de Fútbol Extremadura tomou o relevo ao descendido CP Mérida. Por segunda e última tempada, dispútase a chamada *liga dos 22*.

## Clasificación final 

# O Real Betis accedeu á Recopa de Europa como subcampión da Copa do Rei, porque o campión de devandito torneo, o FC Barcelona, clasificouse para a Liga de Campións.

 

## Resultados 

## Trofeo Pichichi 
No seu debut na liga española, o brasileiro Ronaldo destapouse como un dos mellores xogadores do mundo. Gañou o Trofeo Pichichi co terceiro mellor rexistro anotador da historia, 34 goles, batendo a marca de goles en liga marcados nunha tempada por un xogador do FC Barcelona. O seu rexistro tamén lle permitiu conquistar a Bota de Ouro como mellor goleador da ligas europeas. Entre os seus goles, o histórico tanto marcado na sétima xornada ante o SD Compostela, tras driblar a sete opoñentes, e considerado un dos mellores goles da historia da Primeira División. 
[miniatura|[Ronaldo destapouse no FC Barcelona.]]

## Trofeo Zamora 
A pesar da súa experiencia, Jacques Songo'o, do Deportivo da Coruña debutou esta tempada na Primeira División de España logrando o Trofeo do Diario Marca ao porteiro menos goleado do campionato.

Para optar ao Trofeo Zamora foi necesario disputar 60 minutos en, como mínimo, 28 partidos. En caso de empate, primouse ao xogador con maior número de encontro disputados.

## Véxase tamén 
### Ligazóns externas 
* Sitio oficial da LFP, que inclúe resultados e alineacións
* Sitio oficial da *Real Federación Española*
Primeira división española 1995/96

A tempada **1995/96 Primeira división española de fútbol**, que foi a 65ª edición do campionato, comezou o 2 de setembro de 1995 e rematou o 26 de maio de 1996. O Atlético de Madrid logrou o seu noveno título de campión, tras unha seca de 19 anos. Os branquivermellos, que tamén conquistaron a Copa do Rei, lograron o primeiro dobrete da súa historia. Esta tempada estivo marcada pola polémica ampliación que deu orixe á chamada *Liga dos 22*.
## Participantes 
Nesta temporada a Primeira División alcanzou a súa marca de participantes, con 22 equipos. Entre eles, un debutante, o Club Polideportivo Mérida, que se converteu no primeiro club estremeño en alcanzar esta categoría.

## Clasificación final 

# O FC Barcelona accedeu á Recopa de Europa como o seu subcampión da Copa do Rei, porque o campión de devandito torneo, o Atlético de Madrid, clasificouse para a Liga de Campións.

 

## Trofeo Pichichi 
O arxentino nacionalizado español, Juan Antonio Pizzi, foi o máximo goleador do campionato con 31 goles e compartiu a Bota de Ouro como mellor goleador europeo con Alan Shearer. 
[miniatura|200px|A pesar dos seus 28 goles, [Predrag Mijatović|Pedja Mijatović foi superado por Pizzi na loita polo Pichichi.]]

## Trofeo Zamora 
José Francisco Molina consagrouse no Atlético de Madrid. Na súa primeira tempada como *colchoneiro*, foi un dos puntais na conquista do título de liga, concedendo só 32 goles nas 42 xornadas do campionato. Unhas estatísticas que lle permitiron gañar con autoridade o Trofeo Zamora. 
[miniatura|200px|A actuación de Molina esta tempada abriulle as portas da [selección de fútbol de España|selección española.]] 
Para optar ao Zamora foi necesario disputar 60 minutos en, como mínimo, 28 partidos. En caso de empate, primouse ao xogador con maior número de encontro disputados.

## Véxase tamén 
### Ligazóns externas 
* Sitio oficial da LFP, que inclúe resultados e alineacións 
* Sitio oficial da *Real Federación Española*
O Fental, Santiago de Ribarteme, As Neves

**O Fental** é un lugar da parroquia de Santiago de Ribarteme no concello pontevedrés das Neves. Segundo os datos do Instituto Galego de Estatística do ano 2008 ten 15 habitantes (10 homes e 5 mulleres).

Neste lugar atopáronse restos prehistóricos.

## Lugares e parroquias 
### Lugares de Santiago de Ribarteme 
### Parroquias das Neves
Correo TV

**Correo TV** é unha cadea de televisión local con sede en Santiago de Compostela, e que forma parte do Grupo Correo Galego. Ten licenzas de TDT nas demarcacións de Santiago de Compostela, Vimianzo, Ribeira e Lalín, emite tamén no dial 96 de R. A súa programación baséase en información local e contidos de produción externa como telenovelas, series ou programas. Comparte algúns contidos con outras cadeas locais de Galiza. Esta canle comezou a súa emisión en probas o 6 de xaneiro do 2007.

## Véxase tamén 
### Ligazóns externas 
* Páxina oficial 
* Canle de Correo TV no Youtube.
Cadea de televisión

Unha **cadea de televisión** é unha rede de distribución para contidos de televisión a través da cal un control centralizado proporciona programación para varias canles de televisión. Ata mediados dos anos 1980, a programación de televisión na maioría dos países do mundo estaba dominada por un pequeno número de redes de emisión. Moitas das primeiras cadeas de televisión (BBC, NBC ou CBS) evolucionaron das anteriores cadeas de radio.

## Véxase tamén 
### Outros artigos 
* Canle de televisión
Canle de televisión

Unha **canle de televisión** é un tipo de estación emisora que transmite son e vídeo a receptores de televisión nunha área concreta. Tradicionalmente, as canles de televisión facían as súas transmisións enviando sinais de radio especialmente codificados polo ar, chamada televisión terrestre. Normalmente concédense licenzas por parte dunha axencia gobernamental a cada canle de televisión para usar unha parte determinada do espectro de radio (unha canle) a través do cal eles envían os seus sinais. As canles que emiten só  por cable, IPTV e Internet non adoitan requirir licenza, as canles de televisión por satélite nalgúns países, como España, tan só requiren autorización administrativa.

## Véxase tamén
### Outros artigos
*Cadea de televisión
*Televisión comunitaria
O Souto, Santiago de Ribarteme, As Neves

**O Souto** é un lugar da parroquia de Santiago de Ribarteme no concello pontevedrés das Neves. Segundo o Instituto Galego de Estatística, en 2024 tiña 2 habitantes (1 home e 1 muller), o que supón un aumento con respecto a 2008, cando estaba deshabitado.

## Notas 
## Lugares e parroquias 
### Lugares de Santiago de Ribarteme 
### Parroquias das Neves
Copa do Mundo de Rugby 1987

A **Copa do Mundo de Rugby de 1987** foi a primeira edición dos mundiais deste deporte, que se celebrou en Nova Zelandia e Australia e que gañou a primeira. Está organizada pola Asociación Internacional de Rugby (IRB).

Nesta edición viuse a gran diferenza entre as sete seleccións dos membros da IRB e o resto das seleccións, esta circunstancia apréciase en que na metade dos 24 partidos da primeira fase un equipo chegou aos 40 puntos.

## Equipos participantes 
Sete das 16 prazas foron adxudicadas directamente polos membros da International Rugby Board - Nova Zelandia, Australia, Inglaterra, Escocia, Éire, Gales e Francia – con Suráfrica que non competiu debido ao boicot internacional deportivo contra o apartheid. Para decidir as nove seleccións restantes non se disputou ningunha fase clasificatoria, polo que se convidou ás seleccións de Arxentina, Fiji, Italia, Canadá, Romanía, Tonga, Xapón, Zimbabwe e os Estados Unidos. A selección de Samoa foi excluída con moita controversia, xa que xogaba mellor que algunhas das seleccións convidadas. A selección da Unión Soviética foi convidada, mais rexeitou a invitación por motivos políticos, supostamente pola presenza de Suráfrica como membro permanente da IRB.

Participan pois na fase final tres seleccións, Inglaterra, Escocia e Gales, que non son recoñecidos internacionalmente como estados independentes. Ademais, Irlanda participa cun equipo integrado polos xogadores de Irlanda do Norte e da República de Irlanda.

## Sedes 
Este mundial tivo as súas sedes en Nova Zelandia e, en menor medida Australia.

## Árbitros 
*  Fred Howard, Roger Quittenton
*  Guy Maurette, Rene Hourquet
* 20px Stephen Hilditch, David Burnett
* 20px Brian Anderson, Jim Fleming
* 20px Clive Norling, Derek Bevan
*  Kerry Fitzgerald, Bob Fordham
* 20px Keith Lawrence, David Bishop

## Resultados e clasificacións 
### Fase de grupos 
#### Grupo A 
#### Grupo B 
#### Grupo C 
#### Grupo D 
### Fase eliminatoria 
## Véxase tamén 
### Ligazóns externas 
* Estatísticas dos All Blacks
* 1987 Rugby World Cup  en Worldcupweb.com
* Orixes da Copa do Mundo de 1987
Galería de imaxes da casa do concello da Coruña

Casa do concello da Coruña

Ficheiro:Spain LaCorunaTownHall.jpg
Ficheiro:A Coruña, casa do concello.jpg
Ficheiro:A Coruña. Casa do concello, Galicia (Spain).jpg
Ficheiro:A Coruña.jpg
Ficheiro:Ayuntamiento.000 - A Coruña.jpg
Ficheiro:Coruna-praza-02.jpg
Ficheiro:Lacoruna mariapita.jpg
Ficheiro:Casa do concello da Coruña, Galiza.jpg
Ficheiro:A Coruña City Hall - 525-Maria Pita.jpg
Ficheiro:Palacio Municipal de María Pita - A Coruña - 31-01-09.jpg

## Véxase tamén 
* Galería de imaxes da Coruña
Febre

A **febre** ou **quentura** é a elevación da temperatura do sangue no ser humano por encima do que se considera normal. A febre actúa como axuda ao corpo a combater os organismos que causan enfermidades e xorde en resposta a unhas substancias chamadas piróxenos que se derivan de bacterias ou virus que invaden o corpo.

## Características 
O ser humano reacciona de diferentes modos aos ataques dos axentes piróxenos, modificando a temperatura corporal (entre 36 e 37 °C), ben subíndoa, ben baixándoa.

Ao chegar a 39&nbsp;°C (pirexia) existe abundante suor acompañada de rubor, con taquicardias e dispnea. Pode xurdir esgotamento. Os menores e as persoas adultas con epilepsia poden sufrir convulsións chegados a este punto.

Ao chegar a 40&nbsp;°C sófrense mareos, vertixes, deshidratación, debilidade, náuseas, vómitos, cefalea e suor profunda.

Con 41&nbsp;°C (urxencia) os síntomas anteriores aparecen acentuados. Amais, pode existir confusión, alucinacións, delirios e somnolencia. Con 42&nbsp;°C aparecen como síntomas a palidez ou ruibén. Pódese chegar ao coma, con hiper ou hipotensión e unha gran taquicardia. Xa con 43&nbsp;°C sucédese a morte ou deixa como secuelas diversos danos cerebrais, acompáñase de continuas convulsións e shocks. Pode existir a parada cardiorrespiratoria. Con 44&nbsp;°C ou superior a morte é segura.

Pola contra, cando a tempertura corporal é inferior a 35&nbsp;°C tense hipotermia. Hai tremor intenso, entumecemento e coloración azulada/gris da pel. Cunha temperatura de 34&nbsp;°C hai tremor severo, perda de capacidada de movemento nos dedos, cianose e confusión. Pode haber cambios no comportamento.

Con 33&nbsp;°C hai confusión moderada, adormecemento, arreflexia, progresiva perda de tremor, bradicardia, dispnea. O suxeito non reacciona a certos estímulos. Con 32&nbsp;°C (emerxencia) sófrense alucinacións, delirio, gran confusión, moi adurmiñado podendo chegar incluso ao coma. O tremor desaparece, o suxeito incluso pode crer que a súa temperatura é normal. Hai arreflexia, ou os reflexos son moi febles.

Con 31&nbsp;°C existe coma, é moi estraño que estea consciente. Ausencia de reflexos, bradicardia severa. Hai posibilidades de que xurdan graves problemas de corazón. A partir de 28&nbsp;°C hai alteracións graves de corazón, poden acompañarse de apnea e até aparentar ou incluso estar morto.

Entre 24 e 26&nbsp;°C a morte adoita ter lugar por alteracións cardiorrespiratorias, non obstante, algúns pacientes sobreviviron a baixas temperaturas aparentando estaren mortos a temperaturas inferiores a 14&nbsp;°C.

### Tratamento 
Aínda que a febre sexa unha resposta imunolóxica propia do organismo contra algún mal, a medicina moderna chegou a desenvolver algunhas drogas chamadas de antipiréticos que poden reducir a febre a niveis tolerados. Os antipiréticos máis comúns son o paracetamol e a dipirona. No interior do Brasil a febre é controlada coa inxesta de follas de froitos cítricos en infusión ou por medios máis naturais como baños fríos.

## Notas 
## Véxase tamén 
### Ligazóns externas 
* O que é Febre? Ela é prejudicial? Como se produz a Febre? .
Édouard Dessommes

**Édouard Dessommes**, nado en Nova Orleáns en 1845 e finado en Mandeville en 1908, foi un escritor estadounidense en francés. Aos 14 anos comezou a estudar nun colexio de París, seguindo o costume dos ricos crioulos de Luisiana e fuxindo da Guerra Civil Estadounidense. Estudou medicina, pero dedicouse á literatura e máis tarde impartiu clases na Universidade de Tulane.

## Obra 
* *Femme et Statue*, 1869.
* *Jacques Morel*, 1870.
* *Comptes Rendus*, 1891.

## Véxase tamén 
### Ligazóns externas 
* Biografía
Georges Dessommes

**Georges Dessommes**, nado en Nova Orleáns en 1855 e finado en Burbank (California) en 1929, foi un escritor estadounidense en francés.

## Traxectoria 
Mudouse coa familia a París en 1860 escapando da Guerra Civil Estadounidense. En 1870 regresou a Nova Orleáns e comezou a publicar os seus poemas en ''Comptes-rendus de l'Athénée louisianais* ou *Carillon*. Foi editor principal da publicación *Petit Journal* de Charles Bleton.

## Obra 
* *Tante Cydette'', 1888.

## Véxase tamén 
### Ligazóns externas 
* Información no Google Books
Culler de Casagrande

A **culler de Casagrande**, tamén chamada **copa de Casagrande**, é un instrumento de medición utilizado en xeotecnia e enxeñaría civil, para determinar o límite de liquidez dun terreo. Foi inventada por Arthur Casagrande.

## Estrutura e uso
O instrumento está composto dun casquete esférico de metal, fixado no extremo dun dispositivo que mediante a operación dunha manivela produce a elevación do casquete e a súa subsecuente caída, producindo así un choque controlado contra unha base tamén metálica. O terreo mesturado uniformemente con auga é colocado na parte do casquete metálico oposta ao punto fixo e dáselle forma cun padrón que deixa no centro unha rañura uniforme. A cada volta de manivela prodúcese un golpe no casquete que tende a facer deslizar o solo humidificado xuntando os bordos da rañura.

## Límite de liquidez
O límite de liquidez defínese como o contido en auga do terreo en correspondencia, no cal o suco practicado se pecha nun tramo de 12&nbsp;mm despois dunha secuencia de 25 golpes.
Teargarden by Kaleidyscope

***Teargarden by Kaleidyscope*** é un conxunto de novas cancións que están sendo gravadas actualmente pola banda de rock alternativo The Smashing Pumpkins, para completar o seu oitavo álbum de estudio. Están sendo editadas como sinxelos que se poden descargar dixitalmente de xeito gratuíto e serán lanzadas coma EPs nun futuro. O álbum estará composto por 44 cancións editadas unha por unha.

Foi anunciado formalmente polo líder da banda Billy Corgan o 16 de setembro do 2009 coma "un novo tipo de álbum [...] que podes escoitar mentres se está facendo".

## Lista de cancións 
### **Vol.1: Songs for a Sailor** 
# "A Song for a Son" - 6:02 (8 de decembro do 2009)
# "Astral Planes" - 4:05 (16 de abril do 2010)	
# "Widow Wake My Mind" - 4:26 (18 de xaneiro do 2010)
# "A Stitch in Time" - 3:33 (2 de marzo de 2010)
# "Teargarden Theme" - 2:55 (editado só no EP)

### **Vol. 2: The Solstice Bare** 
# "The Fellowship" - 3:53
# "Freak" (a.k.a. "Freak U.S.A.") - 3:54 (6 de xullo do 2010)
# "Tom Tom" - 4:04 (24 de novembro do 2010)
# "Spangled" - 2:32 (14 de setembro do 2010)
# "Cottonwood Symphony" - 3:05 (editado só no EP)
Daniel Lago Barreiro

**Daniel Lago Barreiro**, nado en Rábade en 1990, é un actor galego.

## Traxectoria 
Fillo do político socialista Luis Ángel Lago Lage, Daniel Lago comezou a súa andaina como actor, sendo cativo, cando no 2001 foi escollido para o papel de Brais na serie de televisión *Terra de Miranda* da TVG. Ten aparecido en varias series feitas en Galiza en episodios esporádicos incluíndo a exitosa serie galega *Pratos combinados*.

Na serie *Matalobos* interpreta a Iván Matalobos, o fillo do protagonista, se ben o seu personaxe falece no capítulo 28, a mediados da segunta tempada.

Compaxina a súa carreira na interpretación coa profesión de veterinario, carreira que estudou en Lugo. Asemade tamén práctica o deporte do rugby, pertencendo ao primeiro equipo do Muralla R.C. da cidade de Lugo, desenvolvéndose nos postos de á, centro e zagueiro.

## Notas 
## Véxase tamén 
### Outros artigos 
* Matalobos (serie de televisión)
* Muralla R.C.

### Ligazóns externas 
* Daniel Lago en AVG
Banco del Mutuo Soccorso

**Banco Del Mutuo Soccorso (BMS)** é unha banda italiana de rock progresivo formada en 1969 e que continúa en activo, con máis de 25 discos editados. O seu álbum *Darwin!* (1972) foi elixido entre 60&nbsp;000 candidatos como mellor disco de rock progresivo/experimental xamais gravado polo sitio web Gnosis. Nel ofrecen unha intelixente combinación de música clásica, rock, e jazz.

## Membros 
### Membros actuais 
* Francesco Di Giacomo: voz
* Vittorio Nocenzi: teclados
* Rodolfo Maltese: guitarra 
* Tiziano Ricci: baixo
* Filippo Marchegiani: guitarra
* Maurizio Masi: batería
* Alessandro Papotto: clarinete

## Discografía 
### Álbums de estudio 
* *Banco del Mutuo Soccorso* (1972)
* *Darwin!* (1972)
* *Io sono nato libero* (1973)
* *Banco (Compilación en Inglés)* (1975)
* *Garofano rosso* (1976)
* ''Come in un'ultima cena* (1976)
* *As in a Last Supper* (1976)
* *...di terra* 1978)
* *Canto di primavera* (1979)
* *Capolinea* (1979)
* *Urgentissimo* (1980)
* *Buone notizie* (1981)
* *Banco* (1983)
* *...e via !* (1985)
* *Donna Plautilla* (1989)
* *Il 13* (1994)
* *Le Origini* (1996)
* *Nudo* (1997)
* *Nudo* (edición xaponesa, 1997)

### Álbums en directo 
* *Capolinea* (en vivo, 1979)
* *No Palco* (en vivo, 2003)
* *...Seguendo le Tracce* (Vivo 1975, 2005)

### Reedicións e recompilacións 
* *Da qui messere si domina la valle* (reedición dos primeiros dous álbums, 1991)
* *La Storia* (compilación, 1993)
* *I Grandi Successi* (compilación, 1993)
* *Banco del Mutuo Soccorso'' (compilación, 1996)

## Véxase tamén 
### Ligazóns externas 
* Sitio web oficial do grupo
* Gnosis
Enxeñaría xeotécnica

A **enxeñaría xeotécnica** é a rama da enxeñaría xeolóxica que se encarga do estudo das propiedades mecánicas, hidráulicas e construtivas dos materiais provenientes da Terra. Os enxeñeiros xeotécnicos investigan o solo e as rochas por debaixo da superficie para determinar as súas propiedades e deseñar as cimentacións para estruturas tales como edificios, pontes, centrais hidroeléctricas etc

## Usos e peculiaridades 
Os enxeñeiro xeotécnicos, ademais de entender os principios da mecánica e da hidráulica, necesitan un adecuado dominio dos conceptos básicos da xeoloxía. É de especial importancia coñecer as condicións baixo as cales determinados materiais foron creados ou depositados, e os posteriores procesos estruturais ou diaxenéticos (procesos metamórficos, de substitución, cristalización etc.) que sufriron.

Deseños para estruturas construídas por encima da superficie inclúen cimentacións superficiais (zapatas), cimentacións profundas (pilotes e muros de contención). Presas e diques son estruturas que poden ser construídas de solo ou rocha e que para a súa estabilidade e estanquidade dependen en gran medida dos materiais sobre os que están asentados ou dos cales se encontran rodeados. Finalmente os túneles son estruturas construídas a través do solo ou rocha e que dependen en gran medida das características dos materiais a través dos cales son construídos para definir o sistema de construción, a duración da obra e os custos.

Os enxeñeiros xeotécnicos tamén investigan o risco para os seres humanos, as propiedades e o ambiente de fenómenos naturais ou propiciados pola actividade humana tales como deslizamentos de terreo, afundimentos de terra, fluxos de lodo e caída de rochas.

Antes á xeotecnia identificábase como a mecánica de solos; pero o termo ampliouse para incluír temas como a enxeñaría sísmica, a elaboración de materiais xeotécnicos, melloramento das características do solo, interacción solo-estrutura e outros.

Considérase a Karl Terzaghi como o pai da enxeñaría xeotécnica e da mecánica de solos.

## Véxase tamén 
### Outros artigos 
* Recoñecemento xeotécnico
* Enxeñaría xeolóxica
Locanda delle Fate

**Locanda delle Fate** é unha banda italiana formada en 1977 e disolta en 1980, para volver en 1999 até a actualidade, pertencentes ao xénero rock progresivo, e ao subxénero de rock progresivo sinfónico italiano. Este grupo só editou un disco na época dourada do progresivo, chamado *Forse le lucciole non si amano più* (1977).

## Membros 
* Leonardo Sasso: voz.
* Ezio Vevey: voz, guitarra.
* Luciano Boero: baixo.
* Giorgio Gardino: batería.
* Alberto Gaviglio: guitarra, frauta, voz.
* Michele Conta: piano, teclados.
* Oscar Mazzoglio: teclados.

## Historia 
Locanda delle Fate formárona un trío que tocaba en bares de Italia a principios dos anos 70. Os membros nese entón eran Oscar Mazzoglio (teclados), Luciano Boero (baixo) e Giorgio Gardino (batería). En 1974 uniuse a eles Alberto Gaviglio (guitarra), Ezio Vevey (voz e guitarra), Leonardo Sasso (voz) e Michele Conta (piano), formando unha das bandas máis impresionantes da moi rica escena progresiva italiana.

En 1977 publican a súa obra mestra, *Forse le lucciole non si amano più*, que foi espectacularmente recibido tanto polo público como pola crítica. Dese xeito lograron facerse un nome en Europa e Estados Unidos, cousa que é complicada para un grupo dunha fala diferente ao inglés. É máis, o disco é tan exquisito que foi comparado co *Nursery Crime* de Genesis. O éxito deste disco e o moi rico material permitiulles basear nel os concertos que fixeron durante os seguintes 4 anos, pero despois deste tempo separáronse.

Durante a súa separación, en 1993, edítase un disco en directo titulado *Live*, dun concerto da banda en 1977. A raíz disto, os integrantes comezan a considerar volver a xuntarse, cousa que fan en 1996, publicando un novo álbum chamado * Homo Homini Lupus*, en 1999.

Na actualidade o grupo atópase en proceso de volver á formación orixinal para mergullarse en novos proxectos.

## Discografía 
* *Forse le lucciole non si amano più* (1977).
* *Live* (1993) (gravado en 1977, en concerto).
* *Homo Homini Lupus* (1999).
Moshe Castel

**Moshe Castel** ou ***משה קסטל***, nado en Xerusalén en 1909 e finado en Tel Aviv en 1991, foi un pintor israelí.

## Traxectoria 
Nado nunha familia sefardí, estudou na Academia de Arte Betzalel de Xerusalén, a Académie Julian e na École du Louvre de París, cidade onde viviu 15 anos. As súas obras murais atópanse nos edificios mais emblemáticos de Israel, como a sede de congresos Binyanei Ha'umá (1958), o Parlamento israelí, a Knéset (1966) ou a residencia dos Presidentes de Israel (1970).

## Véxase tamén 
### Ligazóns externas 
* Jacques Soussana Graphics
Joseba Tapia

**Joseba Tapia Usabiaga**, nado en Lasarte, Guipúscoa; en 1964, é un músico vasco. É coñecido por formar parte do grupo Tapia eta Leturia e polas súas composicións en vasco.

## Historia
Joseba Tapia, acordeonista de trikitixa (acordeón diatónico típico de Euskadi), formou o grupo Tapia eta Leturia xunto con Xabier Berasaluze Leturia, tamborileiro vasco. Publicou catro álbums en solitario, todos en vasco.

## Discografía
**Apoaren edertasuna* (1998)
**Québec: hamalau kantu independentziarako* (1999)
**Agur Intxorta maite* (2001)
**Real Politik* (2006)

## Véxase tamén 
### Ligazóns externas 
*Páxina oficial do artista
Sheyla Fariña

**Sheyla Fariña García**, nada en Tordoia, provincia da Coruña o 12 de novembro de 1986, é unha actriz galega. Vive na Coruña e estudou Arte Dramática en Vigo, na ESAD de Galicia.

## Traxectoria 
Sheyla Fariña deuse a coñecer polo papel de Xandra na serie de televisión *Valderrei* da TVG. Tras varios anos de actriz afeccionada en varios grupos de teatro como Sardiña ou Libélula na Coruña, tivo pequenas participacións en filmes e telefilmes de produción galega.

## Filmografía 
### Cine 
* *Santiago de sangue* (2007)
* *Pradolongo* (2008)
* *O clube da calceta* (2008)
* *Rafael* (2008)
* *Momentos captados dunha realidade xa inexistente* (2009)
* *La piel que habito* (2010)
* *Vilamor* (2012)

### Televisión 
* *A vida por diante* (2006)
* *Historias de Galicia* (2007)
* *Valderrei* (2007)
* *Serramoura* (TVG, 2014-; como Álex)
* *Acacias 38* (La 1, 2014-2015; como Manuela)
* *Fontealba* (TVG. 2016-), como Nina.
* *Augasquentes* (TVG 2016)

## Notas 
## Véxase tamén 
### Ligazóns externas 
* Sheyla Fariña en Galego.info
* Sheyla Fariña en AAG
* Sheyla Fariña en AVG
Virgin Racing

**Marussia Virgin Racing**, o nome comercial de **Virgin Racing Limited**, é un equipo ruso de carreiras de Fórmula Un con base no Reino Unido e cunha licenza rusa, que fixo o seu debut na tempada de Fórmula Un de , sendo os seus pilotos o alemán Timo Glock e o debutante belga Jérôme d'Ambrosio.

Fundada inicialmente como **Manor Grand Prix**, Virgin mercou un 80% das accións do equipo e lle mudou o nome, o 12 de xuño de 2009, aparece como un dos catro novos equipos seleccionados para competir na a tempada 2010.

O 30 de novembro de 2009, a FIA publicou unha lista revisada de entrada que indicaba o nome do equipo como Virgin Racing. O  Virgin Group de Richard Branson é o patrocinador principal do equipo, que foi presentado o 15 de decembro de 2009.

O 11 de novembro de 2010, anunciouse que Marussia tomara unha participación de control no equipo que se chamará Marussia Virgin Racing a partir de .

En febreiro de 2011, anunciouse ademais que o equipo podería competir baixo unha licenza de competición Rusa, converténdose no segundo equipo ruso no deporte logo de Midland. En novembro de 2011, o equipo solicitou formalmente á Comisión de Fórmula Un para cambiar o seu nome polo de **Racing Marussia** para a tempada .

## Resultados completos na Fórmula Un
Resultados en **letra grosa** indican pole position; carreiras en *itálica* indican volta rápida.

* Tempada actual.
Primeira división española 1994/95

A tempada **1994/95** da **Primeira división española** de fútbol, que foi a 64ª edición do campionato, comezou o 3 de setembro de 1994 e rematou o 18 de xuño de 1995. O Real Madrid proclamouse campión cinco anos despois, rompendo a serie triunfal do FC Barcelona. 26º título para o club merengue.
## Participantes e estadios 
Tomaron parte no torneo 20 clubs, entre eles, un debutante na máxima categoría, o equipo santiagués da SD Compostela.

## Clasificación final 

# O Real Zaragoza clasificouse para a Recopa de Europa por ser o vixente campión do torneo. 
# Unha vez finalizada a tempada o Real Valladolid foi repescado pola ampliación da Primeira División a 22 equipos para a próxima tempada.

 

## Trofeo Pichichi 
Tras quedar á portas a tempada 1992/93, Iván Zamorano logrou o trofeo do Diario Marca ao máximo goleador do campionato, en pugna con Meho Kodro.

## Trofeo Zamora 
miniatura|Pedro Jaro.
Tras catro anos á sombra de Paco Buyo no Real Madrid, Pedro Jaro reivindicouse no Real Betis. Gañou o Zamora como porteiro menos goleado do campionato, e foi un dos puntais do equipo verdibranco, que finalizou a liga en terceira posición.

Para optar ao Trofeo Zamora foi necesario disputar 60 minutos en, como mínimo, 28 partidos.

## Véxase tamén 
### Ligazóns externas 
* Sitio oficial da LFP, que inclúe resultados e alineacións
* Sitio oficial da *Real Federación Española*
Primeira división española 1993/94

A tempada **1993/94 da Primeira división española** de fútbol, que foi a 63ª edición do campionato, comezou o 4 de setembro de 1993 e rematou o 15 de maio de 1994. O FC Barcelona logrou a súa décimo cuarta liga. Os cataláns, por primeira vez na súa historia, encadearon catro títulos consecutivos.
## Participantes e estadios 
Tomaron parte no torneo 20 clubs, destacando o regreso da UE Lleida, 53 anos despois da súa primeira e única tempada nesta categoría.
[400px|miniatura|Esta tempada a [Real Sociedad de Fútbol estreou o Estadio de Anoeta.]]

## Clasificación final 
## Trofeo Pichichi 
No seu debut en España o brasileiro Romário consagrouse como un dos mellores futbolistas do mundo. O xogador do FC Barcelona, autor dalgúns dos goles máis espectaculares do campionato, gañou o Trofeo Pichichi con trinta goles, a cifra que prometeu antes de iniciarse a tempada.

## Trofeo Zamora 
Francisco Liaño logrou por segundo ano o Trofeo Zamora de Diario Marca ao porteiro menos goleado do campionato. Esta vez fíxoo en solitario e coa mellor media da historia: 0,47 goles por partido. A solidez defensiva do Deportivo da Coruña volveu ser clave para que os galegos acariñasen, por segundo ano, o título de liga. 
miniatura|200px|O porteiro do Racing, Ceballos, quedou por detrás do inalcanzable *Zamora*, Paco Liaño. 
Para optar ao Trofeo Zamora foi necesario disputar 60 minutos en, como mínimo, 28 partidos.

## Véxase tamén 
### Ligazóns externas 
* Sitio oficial da LFP, que inclúe resultados e alineacións 
* Sitio oficial da *Real Federación Española*
Primeira división española 1992/93

A tempada **1992/93** da **Primeira división española** de fútbol, que foi a 65ª edición do campionato, comezou o 5 de setembro de 1992 e rematou o 20 de xuño de 1993.
Proclamouse vencedor do torneo o FC Barcelona, que por primeira vez na súa historia encadeou tres títulos consecutivos, logrando así o trofeo en propiedade, o oitavo desde a creación da Primeira División.

## Participantes e estadios 
A partir desta tempada, todos os clubs participantes na Primeira División son Sociedades Anónimas Deportivas (SAD), en aplicación da Lei 10/1990 aprobada polo Goberno español. Só o Athletic Club, o FC Barcelona, o CA Osasuna e o Real Madrid deron mantido a súa forma xurídica de asociación deportiva.

## Clasificación final 
## Trofeo Pichichi 
Na súa primeira tempada en España o brasileiro Bebeto converteuse nunha das revelacións do campionato e logro o trofeo do diario *Marca* ao máximo goleador do torneo, sendo o primeiro futbolista do Deportivo da Coruña en conseguilo.

## Trofeo Zamora 
Paco Liaño e Santi Cañizares obtiveron o mesmo coeficiente de goles encaixados na loita polo Trofeo Zamora. Aínda que o regulamento estipula que, en caso de empate, o vencedor será o porteiro con máis partidos disputados -o que beneficiaba ao porteiro do Deportivo da Coruña-, finalmente o Diario Marca concedeu o galardón *exaequo* a ambos os futbolistas, que estrearon así o seu palmarés no Trofeo. 
[miniatura|170px|[Santiago Cañizares|Cañizares compartiu con Liaño o primeiro *Zamora* da súa carreira.]] 
Para optar ao *Zamora* foi necesario disputar 60 minutos en, como mínimo, 28 partidos.

## Véxase tamén
### Ligazóns externas
* Sitio oficial da LFP, que inclúe resultados e alineacións
* Sitio oficial da *Real Federación Española*
Galería de imaxes de Borraxeiros, Agolada

**San Cristovo de Borraxeiros** é unha parroquia que se localiza no concello de Agolada.

## Galería de imaxes

Ficheiro:Antiga casa do concello, Borraxeiros, Agolada.JPG|Antiga casa do concello de Agolada en Borraxeiros.
Ficheiro:Cruceiro en Borraxeiros, Agolada.JPG|Cruceiro en Borraxeiros.

### Igrexa de San Cristovo de Borraxeiros

Ficheiro:Iglesia de San Cristovo de Borraxeiros - Agolada - Pontevedra.jpg|Igrexa de San Cristovo de Borraxeiros.
Ficheiro:Portada igrexa de San Cristovo de Borraxeiros, Agolada.jpg|Portada da igrexa.
Ficheiro:Capiteis portada igrexaa de San Cristovo de Borraxeiros, Agolada.jpg|Capiteis na portada da igrexa.
Ficheiro:Porta muro sur igrexa de San Cristovo de Borraxeiros, Agolada.jpg|Porta no muro sur da igrexa.
Ficheiro:Pía bautismal igrexa de San Cristovo de Borraxeiros, Agolada.jpg|Pía bautismal no atrio da igrexa.

### Pazo de Borraxeiros

Ficheiro:Pazo de Borraxeiros, vista posterior.JPG|Pazo de Borraxeiros.
Ficheiro:Pazo de Borraxeiros, entrada.JPG|Fachada do pazo.
Ficheiro:Pazo de Borraxeiros, porta.JPG|Porta do pazo.
Ficheiro:Pazo de Borraxeiros, lateral.JPG|Torreón e cheminea do pazo.

## Véxase tamén
*Galería de imaxes de Agolada
Galería de imaxes de praias de Carnota

Praias de Carnota

## Praia de Carnota 

Ficheiro:Carnota 004.jpg|Praia de Carnota. Lira está na península, Carnota, a capital, á esquerda de todo.
Ficheiro:Carnota 003eue.jpg|Praia de Carnota, co lugar de Parada en primeiro plano, logo Boca de Río e Caldebarcos no fondo.
Ficheiro:Praia_de_Carnota._Solpor.jpg|Solpor
Ficheiro:Carnota, Galiza. Bañándose.jpg

## Praia de Boca do Río 

Ficheiro:Boca do río da praia de Carnota.jpg|Praia de Boca do Río
Ficheiro:Boca do río, Praia de Carnota, Galicia (Spain).jpg|Praia de Boca do Río
Ficheiro:Marisma de "Boca do Río" CARNOTA - A Coruña.jpg
Ficheiro:Marisma de "Boca do Río" CARNOTA - A Coruña 2.jpg
Ficheiro:Praia de Boca do Río en Carnota. 25 de abril de 2009. Rio Lagareiros.jpg|Río Lagareiros na desembocadura

## Véxase tamén 
* Galería de imaxes de praias de Galicia
Call of Duty 3

***Call of Duty 3*** é un videoxogo pertencente á serie Call of Duty, ambientado durante a segunda guerra mundial. Foi desenvolvido por Treyarch e distribuído por Activision, agás a versión para Playstation Portable, desenvolvida por Amaze. Púxose á venda para Playstation 3, Playstation 2, Playstation Portable, Nintendo Wii, Xbox e Xbox 360.

## Argumento 
O xogo recrea diversas batallas e enfrontamentos tras o desembarco de Normandía entre as tropas aliadas e as tropas nazis. Figuran diversas unidades de franceses, ingleses, estadounidenses, polacos e canadenses.

## Armamento 
O armamento é acorde á época na que se basea a liña argumental, que inclúen diversos rifles automáticos e metralladoras: MP-40, MP-44, FG-42 e FG-42 con mira telescópica, metralladora MG-42, fusís: Kar98k e Kar98k con mira telescópica, Gewehr 43(semiautomática), antitanque Panzerschreck; por parte do Eixe.

Armas lixeiras automáticas: BAR(EEUU), Thompson(EEUU), Bren(Canadá e Polonia), Sten (Reino Unido), fusís: Springfield, M1 Garand, Lee Enfield e Lee Enfield con mira telescópica, ambas de uso canadense e británico.

## Vendas 
A versión de PS3 vendeu aproximadamente 700 000 copias , a de Xbox 360 2,35 millóns , a de Wii 1,36 millóns  e a de PS2 870 000 copias .

## Críticas 
Os baremos e as críticas varían moito segundo a versión. Para PS3 e Xbox 360 déuselle grande importancia ao apartado técnico. As versións de Wii e PS2 teñen un apartado técnico inferior, debido ás especificacións técnicas inferiores destes dous equipos. A versión para Wii está adaptada ao control propio da videoconsola. Acadou un 69 en Metacritic . A versión de PS2 conseguiu un 82 , a de PS3, un 80  e a de Xbox 360, un 82 . A de Xbox, un 83.

## Notas
Antítese nativa

***Antítese nativa*** é un libro do poeta de Noia Manuel L. Rodrigues, membro do Colectivo Sacou.

## Características 
O poemario acadou o XIV Premio de Poesía «Suso Vaamonde». A primeira edición foi posta á venda no ano 2008 pola Fundación de Amigos de Galicia. En 2010 saíu á venda unha 2ª edición ampliada cunha segunda parte chamada "*A demarcación do volcán*", publicada por Acha Escrava, editorial fundada polo propio autor. Da portada encargouse María José Madarnás.

## Véxase tamén 
### Ligazóns externas 
*Blog de *Antítese nativa*